भोपाल में ऐहतियातन निषेधाज्ञा लागू होने के बीच जनजीवन सामान्य नजर आ रहा है। स्कूल-कॉलेज खुले हैं। सुरक्षा के लिए त्वरित कार्य बल (आरएएफ) और विशेष सशस्त्र बल (एसएएफ) के एक-एक हजार के बल के साथ स्थानीय पुलिस के चार हजार पुलिस कर्मी तैनात किए गए हैं। इसी तरह इंदौर में भी जनजीवन सामान्य है, हालाकि वहां भी निषेधाज्ञा लागू है। राज्य के अन्य हिस्सों से भी बंद के दौरान अप्रिय घटना की सूचना नहीं है।